Samtykkeerklæring

**Innledning**

Vi henvender oss herved til deg for å spørre om du vil delta i utviklingen av undervisnings-materiale ved Det medisinske fakultet, Universitetet i Oslo.

Fakultetet utdanner mange typer helsepersonell. Legeutdanningen er den største utdanningsgrenen for helsepersonell. Utdanningene våre inneholder alt fra medisinsk teori til praktisk arbeid. Vi gjør teorien levende og supplerer den praktiske delen med undervisningsmateriale om det daglige arbeidet i helsevesenet, i form av bilder, video, lyd og tekster. Alt dette materialet lager vi i elektronisk form på våre servere. Materialet vil bli lagt åpent ut på Internett, slik at det kan benyttes også ved andre utdanningssteder.

**Hva ønsker vi at du blir med på?**

Universitetet i Oslo ber deg om å være med på å lage slikt elektronisk undervisnings-materiale i psykiatri. Vi ønsker å gjøre et lydopptak av samtale med legen om din sykdom. Opptaket vil være grunnlaget for å lage et filmmanus, men ditt og andres navn, alder, bosted, arbeidssted og lignende opplysninger som kan identifisere deg, vil bli endret. Vi vil bruke skuespillere til å spille rollene i filmen.

Dersom du medvirker i dette undervisningsmaterialet, foretar UiO ifølge Personopplysningsloven og EUs General Data Protection Regulation en *behandling av personopplysninger* om deg. Som beskrevet ovenfor, er formålet med denne behandlingen å utarbeide materiell for opplæringen av helsepersonell. Personopplysningene som vil bli behandlet, er den informasjonen om deg selv som framkommer i materialet.

For å forsikres oss om at du er helt sikker på om du aksepterer denne bruken av materialet, ber vi om ditt samtykke to ganger:

1. Innledningsvis ber vi deg bare samtykke til å være med på et slikt opptak|intervju|.... Dette lydopptak|videopptaket|... vil ikke bli offentliggjort.
2. Når vi har bearbeidet materialet, vil du få se det i kontrollerte omgivelser. Du kan da velge om du vil gi ditt endelige samtykke til at vi bruker materialet slik vi har beskrevet ovenfor.

Du må være klar over at materialet til slutt publiseres åpent på Internett slik at det i prinsippet blir tilgjengelig for alle, overalt i verden. Materialet vil utover dette ikke bli utlevert til andre uten ditt samtykke.

**Hva er dine rettigheter?**

Du kan når som helst be oss trekke tilbake materialet som er knyttet til deg, og vi vil da fjerne det fra våre web-sider. Dersom noen har kopiert materialet uten UiOs kjennskap eller spredt det på Internett utenfor UiOs kontroll, vil det imidlertid ikke være mulig for UiO å stoppe slik bruk.

Dersom du ikke ber oss trekke materialet tilbake, vil vi bruke det så lenge vi finner at det er nyttig for undervisningen.

Du har rett til innsyn i opplysninger som er lagret om deg.

Du har også rett til å be om at uriktige eller ufullstendige personopplysninger om deg blir rettet, slettet eller supplert. Kravene du eventuelt fremmer vil bli besvart kostnadsfritt og senest innen 30 dager.

UiO er behandlingsansvarlig i henhold til personopplysningsloven. Innsyn i opplysninger som er lagret om deg kan kreves ved å sende en e-post eller et brev til UiO. E-postadressen du kan benytte er postmottak@medisin.uio.no.

Adressen til UiO er:

Det medisinske fakultet

Universitetet i Oslo

Postboks 1078 Blindern

0316 OSLO

UiO følger kravene til informasjonssikkerhet i personopplysningsloven og personopplysnings-forskriften kapittel 2. Du har rett til å få grunnleggende informasjon om behandlinger av personopplysninger i UiO.

Dersom du ønsker å kontakte Det medisinske fakultet vedrørende din sak, er din kontaktperson [•], som kan kontaktes på telefonnummer [•] eller e-post [•]@[•].

Det er frivillig å delta, og din beslutning vil ikke ha noen konsekvenser for din eventuelle videre behandling.

**De konkrete samtykkene**

Samtykke nr. 1:

Jeg, [•],

samtykker til at Universitetet i Oslo samler inn og benytter materialet om meg som er omtalt ovenfor. Denne tillatelsen omfatter kun innsamling og bearbeiding av materialet, ikke publisering. Dersom samtykket trekkes tilbake, vil materialet UiO har bli slettet.

Sted Dato Underskrift

Samtykke nr. 2:

Jeg er forevist det innsamlede og bearbeidete materialet omtalt ovenfor og gir tillatelse til at det publiseres på Internett. Jeg er innforstått med at materialet ligger åpent ute, slik at også andre enn studenter kan se materialet. Jeg forstår også at avidentifisert materiale likevel kan være gjenkjennelig for andre.

Sted Dato Underskrift